Нефинансово отчитане

Отчитане изисквано към големи предприятия и групи над 500 служители в ЕС да оповестяват нефинансова информация и информация за многообразието съгласно Директива 2014/95/ЕС.[[1]](#footnote-10423) Информацията, която предприятията трябва да представят включва информация за техния бизнес модел, политики, рискове, резултати и дейности свързани със следните аспекти: околна среда, грижа за служители, зачитане правата на човека и борба с корупцията и политики за многообразието на управителния съвет. Информацията може да бъде представена, като част от годишния доклад, като при липса на политики в една от горе-посочените дейности, трябва да се оповести защо липсва такава политика.

**В България**

В България чл. 48 от Закона за счетоводството поставя изискване за нефинансова декларация, която досега обхваща 67 предприятия. С предложените промени на директивата за нефинансово отчитане, по-голям брой компании ще влязат в обхвата на директивата, като на по-късен етап и малките и средните предприятия ще бъдат обхванати. Една от основните промени е изискването нефинансовия доклад да бъде сертифициран от независим одитор или експерт, за да се сертифицира, че информацията за устойчивост съответства с ЕС стандарти.[[2]](#footnote-9530)

За повече информация: [Предложение за нови изискания за корпоративна отчетност](https://www.consilium.europa.eu/en/press/press-releases/2022/06/21/new-rules-on-sustainability-disclosure-provisional-agreement-between-council-and-european-parliament/)

Кога влизат в сила новите правила:

* 1 януари 2024 за компаниите, които вече за задължени да оповестяват нефинансова информация
* 1 януари 2025 за големи компании, които не са включени в сегашната група
* 1 януари 2026 за МСП, които са включени в стоковата борса, некомплексни кредитни институции и каптивно застрахователно предприятие

1. Директива 2014/95/EС относно оповестяването на нефинансова информация и на информация за многообразието [↑](#footnote-ref-10423)
2. <https://www.consilium.europa.eu/en/press/press-releases/2022/06/21/new-rules-on-sustainability-disclosure-provisional-agreement-between-council-and-european-parliament/> [↑](#footnote-ref-9530)